Anvelt, kel karismast üldjuhul puudu ei tule, ei suutnud seekord ekraani vallutada. Võimalik, et ta oli liigselt oma elemendis - politseiuurija, kes ta ju tegelikult ongi.  Metoodiline, täpne, detailidesse süüviv. Televisioonis on need omadused olulised telgitagustes, toimetajatööd tehes. Ekraanil ei mõjunud Anvelti uurijamaneerid kuigi hästi, kõik sai kokku liiga detailne, mistõttu hoog rauges juba avaminutitel ning tähelepanu kippus inforägastikus hajuma. Raske oli loos kui tervikus järge pidada.